**ДОКЛАД
 ЗА ВЛИЯНИЕТО НА АТМОСФЕРНИЯ ВЪЗДУХ ВЪРХУ ЗДРАВЕТО НА НАСЕЛЕНИЕТО В ОБЛАСТ ВРАЦА**

**1. Анализ на качеството на атмосферния въздух в град Враца и гр. Козлодуй за 2023 г.**

Контрол на качеството на атмосферния въздух (КАВ) в гр. Враца се осъществява от автоматична измервателна станция (АИС) „ЖП Гара“ Враца, обслужвана от Регионална лаборатория- Враца към ИАОС- София. Контролират се следните показатели, характеризиращи качеството на атмосферния въздух: серен диоксид, въглероден оксид, фини прахови частици- ФПЧ10, азотни оксиди (азотен оксид и азотен диоксид) и озон.

За периода 01.01.2023г.- 31.12.2023г. са регистрирани 5 броя превишения на средноденонощната норма (СДН) 50 µg/m3 по показателя ФПЧ10 при нормативно установен допустим брой от 35 превишения годишно, съгласно Наредба №12 за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух (обн. ДВ. бр.58/2010г., с изм. и доп.). Измерената средногодишна концентрация по същия показател е 21,57 µg/m3, което е по-малко от нормативно установената средногодишна норма (СГН) 40 µg/m3 (съгласно Наредба №12).

Съгласно горната Наредба към качеството на данните за оценка се изисква минимално регистрираните данни по показателя ФПЧ10 да бъдат 90%. За 2023г. регистрираните средночасови данни са 99,2% с което изискването е спазено (няма данни от АИС „ЖП Гара“ Враца по показателя ФПЧ10 от 0:00 часа на 03.06.2023г. до 9:00 часа на 05.06.2023г. поради проблеми с електрозахранването и на 18.11.2023г. от 09:00 часа до 15:00 часа поради технически причини).

За останалите контролирани показатели: серен диоксид, въглероден оксид, азотни оксиди (азотен оксид и азотен диоксид) и озон от АИС „ЖП Гара“ Враца- през 2023г. не са установени нарушения на нормите за нивата (концентрациите) съгласно Наредба №12.

През 2023г. на територията на гр. Козлодуй, общ. Козлодуй, обл. Враца- съгласно одобрен Годишен график за 2023г. е извършен индикативен мониторинг КАВ с Мобилна автоматична станция за контрол качеството на атмосферния въздух на Регионална Лаборатория- Плевен по следните показатели: фини прахови частици (ФПЧ10), въглероден оксид, серен диоксид, азотен оксид, азотен диоксид и озон. При анализ на резултатите от измерванията не са констатирани превишения на нормите по горните показатели. Стойността на изчисления 90,4- ти перцентил по показател ФПЧ10 е 18,632 µg/m3, което е под СДН- 50 µg/m3.

**2. Брой пунктове за мониторинг(ПМ), режим на работа на ПМ, вид на ПМ и вид контролирани атмосферни замърсители.**

Пунктът от Националната автоматизирана система за контрол на качеството на атмосферния въздух е разположен в района на „ЖП Гара“ Враца и работи целогодишно. Видът на ПМ е АИС. Видът контролирани замърсители е серен диоксид, въглероден оксид, фини прахови частици – ФПЧ10, азотни оксиди (азотен оксид и азотен диоксид) и озон.

**3. Meтоди на изследване на показателите, характеризиращи качеството на атмосферния въздух и график за пробонабиране.**

Мониторингът е извършен в съответствие с нормативните изисквания и указания на МОСВ. Определят се следните замърсители: азотен диоксид, серен диоксид, общ суспедиран прах, сероводород и амоняк. Разположението на пунктовете, пробонабирането и изследването на замърсителите на атмосферния въздух се извършва съгласно изискванията на Наредба № 7 за оценка и управление на качеството на атмосферния въздух на МОСВ и МЗ, Наредба № 12 за норми за азотен диоксид и серен диоксид в атмосферния въздух ( обн., ДВ бр. 58 от 2010г. ) и Наредба № 14 за норми за пределно допустими концентрации на прах, Н2S и NH3.

Пунктът от Националната система за контрол на качеството на атмосферния въздух работи целогодишно. Пробите от пункта се вземат ежедневно по утвърден график, изработват се и резултатите се оформят в протоколи за всеки работен ден, които се оформят в Доклад от контрола за всеки месец.

**4. Анализ на регисрираните концентрации на атмосферните замърсители през годината**

2023г. са регистрирани 5 броя превишения на средноденонощната норма по показателя ФПЧ10, но измерената средногодишна концентрация по същия показател е 21,57 µg/m3, което е по-малко от нормативно установените 40 µg/m3

2022г. са регистрирани 14 броя превишения на средноденонощната норма по показателя ФПЧ10, но измерената средногодишна концентрация е 22,72 μg/m3, което е по-малко от нормативно установените 40 μg/m3.

2021г. са регистрирани 12 броя превишения на средноденонощната норма по показателя ФПЧ10, но измерената средногодишна концентрация е 22,10 μg/m3, което е по-малко от нормативно установените 40 μg/m3.

2020г. са регистрирани 23 броя превишения на средноденонощната норма по показателя ФПЧ10, но измерената средногодишна концентрация е 25,50 μg/m3, което е по-малко от нормативно установените 40 μg/m3.

2019г. са регистрирани 44 бр. превишения на средноденонощната норма по показателя ФПЧ10, но измерената средногодишна концентрация е 29,29 μg/m3, което е по-малко от нормативно установените 40 μg/m3.

2018г. са регистрирани 38 бр. превишения на средноденонощната норма по показателя ФПЧ10, но измерената средногодишна концентрация е 29,226 μg/m3, което е по-малко от нормативно установените 40 μg/m3.

2017г. са регистрирани 47 бр. превишения на средноденонощната норма по показателя ФПЧ10, измерената средногодишна концетрация е 30,84 μg/m3, което е по-малко от нормативно установените 40 μg/m3

2016г. са регистрирани 78 бр. превишения на средноденонощната норма по показателя ФПЧ10, измерената средногодишна концентрация е 37,62 μg/m3, което е по-малко от нормативно установените 40 μg/m3.

За 2023г. превишенията по показателя ФПЧ10 са с 9 броя по-малко от регистрираните през 2022г. През 2023г. са регистрирани по-малък брой превишения в сравнение с перида от 2016г. до 2023, като се запазва тенденцията през целия наблюдаван период средногодишната концентрация да е по-малка от установената норма.

**5. Анализ на здравното състояние на населението по групи болести за 2023.**

**Регистрирани заболявания** в лечебните заведения за извънболнична помощ в община Враца по групи болести от Клас X ''Болести на дихателната система ''на МКБ -10, които имат доказана връзка със замърсителите на атмосферния въздух представяме в табличен вид:

|  |
| --- |
|  **КЛАС X ''БОЛЕСТИ НА ДИХАТЕЛНАТА СИСТЕМА '' НА МКБ-10** |
| **Регистрирани заболявания** | **От 0-17г.** | **Над 18г.** |
| Остри инфекции на горните дихателни пътища (J00-J06 ) |  **5882** |  **2548** |
| Грип и пневмония (J10-J18) |  **28** |  **436** |
| Остър бронхит и бронхиолит (J20-J21 ) |  **629** |  **1456** |
| Други болести на горните дихателни пътища (J30-J39 ) |  **118** |  **261** |
| Хронични болести на долните дихателни пътища (J41-J47 ) |  **610** |  **2394** |
| Болести на белия дроб, причинени от външни агенти (J60-J70 ) | **-** | **-** |

**Регистрирани заболявания** в лечебните заведения за извънболнична помощ в община Козлодуй по групи болести от Клас X ''Болести на дихателната система ''на МКБ -10, които имат доказана връзка със замърсителите на атмосферния въздух представяме в табличен вид:

|  |
| --- |
|  **КЛАС X ''БОЛЕСТИ НА ДИХАТЕЛНАТА СИСТЕМА '' НА МКБ-10** |
| **Регистрирани заболявания** | **От 0-17г.** | **Над 18г.** |
| Остри инфекции на горните дихателни пътища (J00-J06 ) | **322** |  **297** |
| Грип и пневмония (J10-J18) |  **-** | **54** |
| Остър бронхит и бронхиолит (J20-J21 ) |  **8** |  **116** |
| Други болести на горните дихателни пътища (J30-J39 ) | **20** | **102** |
| Хронични болести на долните дихателни пътища (J41-J47 ) |  **14** | **374** |
| Болести на белия дроб, причинени от външни агенти (J60-J70 ) | **-** | **-** |

През 2023г. най-много регистрирани заболявания за групата 0-17 години, както и групата на 18г. са острите инфекции на горните дихателни пътища . Освен компонентите и факторите на околната среда, значимо влияние върху динамиката на заболеваемостта от дихателни заболявания във висока степен оказват също начинът на живот, работната среда, наличието на вредни навици, физиологичните и възрастови особености на отделния индивид. Поради този комплекс от причини, основните здравни проблеми на хората, свързани с дихателната система, не могат да бъдат свързани с качеството на атмосферния въздух в гр. Враца, в подкрепа на което е и отчетената през последните години тенденция средногодишната концентрация по показателя ФПЧ10 да е по-малка от установената норма, както и липсата на информация за периодично повишаване на атмосферните замърсители над ПДК.

**6. Предприети мерки за подобряване качеството на атмосферния въздух през 2023 г.**

В „Регионален доклад за състоянието на околната среда през 2022 г, на РИОСВ-Враца“ се казва , че :

„Община Враца, в съответствие с чл.27, ал.6 от Закон за чистотата на атмосферния

въздух (ЗЧАВ) е разработила и изпълнява „Актуализирана програма за управление на

качеството на атмосферния въздух (КАВ) в Община Враца за периода 2019-2023г.” за

достигане на нормата по отношение на замърсителя фини прахови частици (ФПЧ10).

Община Враца представя ежемесечна информация в РИОСВ- Враца относно изпълнение на предвидените мерки, заложени в програмата с цел намаляване броя на

превишенията и достигане на европейските норми по показателя“.

Основни мерки и проекти, извършвани през 2023г. съгласно актуализираната програма на община Враца се в следните направления:

1. Намаляване на емисиите на ФПЧ10 от битово отопление.

2. Намаляване на емисиите на ФПЧ10 от транспорта.

3. Намаляване на емисиите на ФПЧ10 от промишлеността.